Humus
Humus in scientia solorum est pars materiae organicae soli quae forma caret, sine "structura cellularis plantarum, microorganismorum, vel animalium propria." Humus densitatem soli magnopere afficit, retentionemque umiditatis et nutrimentorum auget. Vocabulum humus in agricultura aliquando adhibetur ad compositum maturum, vel naturale, ex silva vel alio fonte automato extractum, pro usu ad solum emendandum describendum. Adhibetur etiam ad stratum soli superioris describendum quod materiam organicam continet (nomine typus humi, forma humi, facies obliqua humi). Diversa soli genera maiorem aut minorem partem humi habent; maximam (usque ad 15%) habet solum nigrum. Solum griseum, exempli gratia, 4% humi habet.